1.

U svakom od zdravstvenih certifikata od A do E u Prilogu II., točka (e) podtočka v. odjeljka III. zamjenjuje se sljedećim: „(3) v. u slučaju nekastriranog mužjaka starijeg od 180 dana, — ili je u prethodnih šest mjeseci (3) virusni arteritis konja službeno zabilježen, ili — je životinja testirana na uzorku krvi uzetom unutar razdoblja od 21 dana prije izvoza dana … (5) virus neutralizacijskim testom na virusni arteritis konja s negativnim rezultatom kod razrijeđenosti seruma od 1: 4 (3), ili je alikvot ukupne količine sjemena, uzet unutar razdoblja od 21 dana prije izvoza dana … (5), ispitan testom izolacije virusa na virusni arteritis konja s negativnim rezultatom (3), ili je životinja podvrgnuta testu izolacije virusa, testu lančane reakcije polimeraze (PCR) ili PCR-u u stvarnom vremenu na virusni arteritis konja, s negativnim rezultatom, na alikvotu ukupne količine sjemena uzetom nakon uzimanja uzorka krvi te životinje dana … (5), unutar razdoblja od šest mjeseci prije datuma otpreme, i testirana virus neutralizacijskim testom na virusni arteritis konja s pozitivnim rezultatom uz razrijeđenost seruma od barem 1: 4 (3), ili unutar razdoblja od 6 mjeseci prije datuma otpreme, mužjak kopitara kod kojeg je test na antitijela protiv virusnog arteritisa konja prethodno bio pozitivan ili je cijepljen protiv virusnog arteritisa konja bio je: (a) probno paren, tijekom dva uzastopna dana, s najmanje dvije kobile, koje su držane u izolaciji u razdoblju od najmanje 7 dana prije probnog parenja i barem 28 dana nakon njega, i podvrgnute serološkim testovima na virusni arteritis konja s negativnim rezultatima uz razrijeđenost seruma 1: 4 na uzorcima krvi uzetima u vrijeme probnog parenja i barem 28 dana nakon njega, i (b) podvrgnut virus neutralizacijskom testu na virusni arteritis konja na uzorku krvi uzetom unutar razdoblja od 21 dana prije datuma otpreme dana … (5): — ili s pozitivnim rezultatom uz razrijeđenost seruma od najmanje 1: 4 (3), ili — s negativnim rezultatom uz razrijeđenost seruma 1: 4 (3), ili — životinja je cijepljena protiv virusnog arteritisa konja dana … (5), pod službenim veterinarskim nadzorom, cjepivom koje je odobrilo nadležno tijelo, u skladu sa sljedećim programima za početno cijepljenje i redovito je docjepljivana: (3) Programi za početno cijepljenje protiv arteritisa konja: Upute : Precrtajte programe cijepljenja koji se ne odnose na gore opisane životinje. Potvrdite podupiruću certifikaciju o testiranju prije cijepljenja, cijepljenju i docjepljivanju. (a) Cijepljenje je izvršeno na dan kada je uzet uzorak krvi koji je kasnije pokazao negativan rezultat pri ispitivanju virus neutralizacijskim testom uz razrijeđenost seruma 1: 4 (3); ili (b) cijepljenje je izvršeno tijekom razdoblja izolacije pod službenim veterinarskim nadzorom u trajanju od najviše 15 dana počevši od dana kada je uzet uzorak krvi, koji je ispitan tijekom tog razdoblja virus neutralizacijskim testom i pokazao je negativan rezultat uz razrijeđenost seruma 1: 4 (3); ili (c) cijepljenje je izvršeno u dobi životinje od 180 do 270 dana, tijekom razdoblja izolacije pod službenim veterinarskim nadzorom. Tijekom razdoblja izolacije dva uzorka krvi uzeta u razmaku od najmanje 10 dana pokazala su stabilan ili opadajući titar na antitijela na virus neutralizacijskom testu za arteritis konja (3); ili (d) cijepljenje je provedeno nakon što je životinja podvrgnuta virus neutralizacijskom testu na virusni arteritis konja s negativnim rezultatom uz razrijeđenost seruma 1: 4, koji je proveden na uzorku krvi uzetom najranije sedam dana nakon početka razdoblja neprekidne izolacije koje je trajalo 21 dan nakon cijepljenja (3); ili (e) cijepljenje je provedeno kada je životinja bila stara između 180 i 250 dana, nakon što je podvrgnuta virus neutralizacijskom testu na virusni arteritis konja koji je proveden uz razrijeđenost seruma 1: 4 s negativnim rezultatom, ili je proveden istog dana u istom laboratoriju na dva uzorka krvi uzeta u razmaku od najmanje 14 dana i pokazao stabilan ili opadajući titar (3); ili — zakonodavstvom Unije predviđeno je izuzimanje od obveze testiranja na virusni arteritis konja ili cijepljenja protiv virusnog arteritisa konja … (umetnuti upućivanje na mjerodavni pravni akt Unije) jer životinja privremeno ulazi u Uniju radi sudjelovanja na konjičkom događaju navedenom u tom pravnom aktu i drži se odvojeno od ostalih kopitara koji ne sudjeluju na takvom događanju te je tijekom njezina privremenog boravka u Uniji zabranjena svaka uzgojna aktivnost, uključujući sakupljanje sjemena (3);”;